ceb en en en en en nds en cy en cy en ca en cy en cy en es de es en en eo en cy en cy cy en cy cy en cy en en en
Cefndir Plaid Diddymu Cynulliad Cymru
Yn dilyn blynyddoedd o rwystredigaeth a phryder ynglŷn â’r weinyddiaeth ddatganoledig yng Nghymru, mae plaid newydd wedi’i sefydlu i gynrychioli barn llawer o Gymry nad ydynt am gael Cynulliad o gwbl. Credwn fod y Cynulliad wedi bod yn fethiant i bobl Cymru. Felly, rydym wedi ymrwymo i gael gwared ar y Cynulliad.
Haen arall gostus a chwbl ddiangen o Lywodraeth yw’r Cynulliad. Yng Nghymru, mae gennym eisoes Gynghorwyr, ASau, ASEau. Sawl haen o lywodraeth sydd ei hangen ar Gymru?
Mae’n anodd amcangyfrif faint mae’n ei gostio i gynnal y Cynulliad. Rydym yn amau bod ymgais fwriadol i’n rhwystro rhag cael gwybod oherwydd mae’n hynod debygol y byddai’n ffigwr gwirionedd frawychus. Erbyn hyn, rydym yn gwybod y bydd cyflogau Aelodau’r Cynulliad yn codi i £64,000 yn 2016. Bydd Aelodau Cabinet y Cynulliad yn ennill £100,000 y flwyddyn ac mae cyflog Prif Weinidog Cymru ar fin codi i ffigwr tebyg i’r hyn y mae David Cameron, Prif Weinidog y Deyrnas Gyfunol yn ei ennill, sef £140,000 y flwyddyn. Dim ond y meysydd sydd wedi’u datganoli i Gymru y mae Prif Weinidog Cymru’n gyfrifol amdanynt.
O ystyried cyflogau’r rhan fwyaf o bobl yng Nghymru, mae hyn yn warthus. Y llynedd, Cymru oedd yr unig ardal yn y DG i wario llai ar y GIG. Nid yn unig hynny, roedd cleifion o Gymru’n cael eu gorfodi i deithio i Loegr i gael triniaethau i achub eu bywydau nad oeddent ar gael yng Nghymru. Mae uwch-aelodau staff o’r GIG a llawer o rai eraill wedi symud i Loegr i gael triniaethau nad ydynt ar gael yng Nghymru.
Mae safonau addysg yn ysgolion Cymru erbyn hyn yn llawer is o’u cymharu ag ardaloedd eraill yn y DG.
Mae’r Cynulliad yn credu mai rhoi RHAGOR o bwerau iddynt yw’r ateb.
Ein hateb ni yw ‘Peidiwch ag atgyfnerthu methiant”.
Beth ydym am ei wneud i helpu
Felly, rydym yn gwrthwynebu trosglwyddo rhagor o bwerau o San Steffan i Fae Caerdydd.
Rydym hefyd yn gwrthwynebu’r cynllun i gynyddu nifer yr aelodau o 60 i 80, neu hyd yn oed i 100, fel sydd wedi’i gynnig gan y pleidiau sy’n cefnogi’r Cynulliad. Yn amlwg, byddai hyn yn cynyddu faint mae’n ei gostio i gynnal y Cynulliad yn sylweddol.
Dim ond Cynghorwyr ac ASau oedd gennym ychydig o flynyddoedd yn ôl yn gweithio ar ran pobl Cymru.
Mae Plaid Diddymu Cynulliad Cymru yn credu ei bod yn hen bryd dychwelyd i’r drefn flaenorol a chael gwared ar yr haen ddiangen hon ym Mae Caerdydd. Credwn hefyd fod y 22 Awdurdod Lleol yn cynnig democratiaeth leol effeithiol, felly rydym yn gwrthwynebu cynllun Llywodraeth y Cynulliad i leihau nifer yr awdurdodau.
Mae pobl ledled Cymru yn cefnogi ein plaid newydd. Mae’r rhain yn cynnwys y degau o filoedd o bobl sydd wedi’u siomi gan y Cynulliad ym Mae Caerdydd, yn ogystal â’r nifer sylweddol a bleidleisiodd yn erbyn ei sefydlu yn y lle cyntaf yn y refferendwm ym 1997.
Bydd gennym ymgeiswyr yn etholiadau’r Cynulliad ym 2016. Dim ond UN polisi fydd gennym: ‘Diddymu’r Cynulliad’. Mae hyn yn rhesymegol oherwydd credwn mai cael 40 o ASau yn San Steffan a bod yn rhan lawn ac integredig o’r Deyrnas Gyfunol sydd orau i Gymru.